
Zápisnica
z vyhodnotenia vyhlásenia 1. kola elektronickej aukcie 
na predaj nehnuteľnosti 
nachádzajúcej sa v obci Prešov, kat. územie Prešov

konaného dňa  29.04.2026 o 10.00 hod. v sídle
 Národného poľnohospodárskeho a potravinárskeho centra

(zápisnica je súčasne prezenčnou listinou)



Prítomní:  

Ing. Marián Ment– predseda komisie

Mgr. Michaela Mikláš – člen komisie

Ing. Lucia Korgová  – člen komisie

Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1,  nachádzajúceho sa v okrese Prešov, v obci Prešov, katastrálne územie Prešov, zapísaného na liste vlastníctva č. 979 ako:

Stavba:
· administratívna budova s laboratóriami súp.č. 2762 na parcele registra "C-KN" č. 5085/3
Pozemky:
- parcela registra "C-KN" č. 5085/1 – zastavaná plocha a nádvorie o výmere 361 m2
- parcela registra "C-KN" č. 5085/3 – zastavaná plocha a nádvorie o výmere 488 m2
- parcela registra "C-KN" č. 5085/4 – zastavaná plocha a nádvorie o výmere 79 m2
- parcela registra "C-KN" č. 5085/5– zastavaná plocha a nádvorie o výmere 40 m2

(ďalej  ako „Nehnuteľnosť“).

Cena predmetnej Nehnuteľnosti bola stanovená znaleckým posudkom č. 237/2025 zo dňa 16.12.2025 vypracovaného znalcom Ing. Eva Orgovánová na sumu vo výške 641.000,-EUR (slovom: šesťstoštyridsaťjeden tisíc eur).

Uvedený nehnuteľný majetok bol v zmysle Zákona o správe majetku štátu ponúknutý štátnym rozpočtovým a príspevkovým organizáciám na základe ponukového konania zverejneného na www.ropk.sk dňa 17.02.2026, začiatok lehoty na doručovanie ponúk bol stanovený na 18.02.2026.
Termín na predkladanie cenových ponúk bol stanovený na deň 20.03.2026. Do termínu stanoveného na predkladanie cenových ponúk žiadna rozpočtová ani príspevková organizácia neprejavila záujem o ponúknutý nehnuteľný majetok. V zmysle Zákona o správe majetku štátu bol prebytočný nehnuteľný majetok ponúknutý na predaj formou elektronickej aukcie (§ 8aa Zákona o správe majetku štátu).


NPPC ako správca majetku štátu v súlade s ustanoveniami Zákona o správe majetku štátu zverejnil dňa 26.03.2026 v registri elektronických aukcií na www.ropk.sk oznámenie o vyhlásení 1. kola elektronickej aukcie na predaj majetku štátu – Nehnuteľnosť zapísaná na liste vlastníctva č. 979 pre kat. územie Prešov za 100 % primeranej ceny. Do prvého kola vyhlásenia elektronickej aukcie bola v termíne stanovenom na predkladanie cenových ponúk nebola doručená žiadna cenová ponuka. 

Do 1. kola vyhlásenia elektronickej aukcie zo dňa 26.03.2026 na predaj vyššie uvedenej Nehnuteľnosti sa v lehote stanovenej na doručenie cenových ponúk neprihlásil žiadny záujemca.

Záver:
Vzhľadom k tomu, že v stanovenom termíne na predkladanie cenových ponúk sa neprihlásil žiadny záujemca, 1. kolo vyhlásenia elektronickej aukcie je neúspešné a prebytočný nehnuteľný majetok štátu bude ponúknutý na predaj v 2. kole vyhlásenia elektronickej aukcie v súlade s ustanovením § 8a ods. 8 Zákona o správe majetku štátu za primeranú cenu zníženú o 10% t.j. sumu vo výške 576.900,- € (slovom: päťstosedemdesiatšesťtisíc deväťsto eur).




V Lužiankach dňa  29.04.2026

Mgr. Ľubica Lörincová



Ing. Marián Ment – predseda komisie                                  .................................................
	

Mgr. Michaela Mikláš – člen komisie         	                .................................................

Ing. Lucia Korgová – člen komisie                                           ..................................................

